open-index/open-wikipedia-markdown huggingface dataset:
Finnmark pride

**Finnmark Pride ** var et regionalt initiativ for Finnmark med fokus på LHBT. Fra 2008 vokste det fram nettverk og faglige samlinger, og Gunhild Steffensen Johansen fra Hammerfest var blant initiativtagerne. Det ble arrangert Skeiv uke i Hammerfest i 2009, og året etter ble Finnmarks første prideparade holdt i Alta. Finnmark Pride ble etter hvert samlingsnavnet for tilbakevendende LHBT-arrangement i  Nord-Norge, med tilbud til og aktiviteter i flere kommuner. Tiltakene var finansiert gjennom private sponsorer, offentlige fond, vertskommuner og bedrifter.

Finnmark Pride besto av faglige, kulturelle og nettverksskapende arrangementer. Skapbrenning, altså å sette fyr på et fysisk skap, var et fast innslag for å vekke oppmerksomhet.

*2008 Vertskommune Hammerfest, tittel: Synlighetsdag, tema: Sosialt samvær 
*2009 Vertskommune Hammerfest, tittel: Skeiv Uke i Hammerfest, tema: Fellesskap 
*2010 Vertskommune Alta, tittel: Skeiv Uke i Finnmark, tema: Minoriteter
*2011 Kansellert
*2012 Vertskommune Alta. Tittel: Finnmark Pride 2012, tema: OUT
*2013 Vertskommune Oslo. Tittel: Finnmark Pride 2013, Tema: Medlemsrekruttering 
* 2014 Vertskommune Hammerfest. Tittel: Finnmark Pride 2014. Tema: Mangfold  
Finnmark Pride ble lagt ned i 2015. Dokumenter og utstyr ble donert til Skeivt Arkiv. 

## Referanser
Langscheid (Bad Münstereifel)

**Langscheid** er en *[[Ortsteil]]* i bykommunen Bad Münstereifel i Kreis Euskirchen i Regierungsbezirk Köln i den tyske delstaten Nordrhein-Westfalen.

Langscheid var tidligere en selvstendig kommune. Den ble innlemmet i Bad Münstereifel den 1. juli 1969.
Langscheid (Sundern)

**Langscheid** er en *[[Ortsteil]]* i bykommunen Sundern i Sauerland i Hochsauerlandkreis i Regierungsbezirk Arnsberg i den tyske delstaten Nordrhein-Westfalen.

Langscheid var tidligere en selvstendig kommune. Den ble innlemmet i Sundern den 1. januar 1975.

## Referanser
Bergen bystyre

**Bergen bystyre** er kommunestyret i Bergen, og kommunens øverste politiske myndighet. Det har 67 folkevalgte medlemmer og ledes av Bergens ordfører. Bystyret har et overordnet tilsynsansvar som omfatter alle sider ved kommunens virksomhet.

Bystyrets medlemmer er fordelt på finanskomiteen, byutviklingskomiteen, oppvekstkomiteen, kultur- og næringskomiteen og helse- og sosialkomiteen. I tillegg har bystyret et kontrollutvalg, en klagenemd, et valgstyre, et forretningsutvalg og en komité for fullmakter og politisk styringssystem. Bystyret avholder normalt møte én gang i måneden i tillegg til komitémøter mellom disse. Ni av medlemmene er heltidspolitikere (ordfører, varaordfører, ledere og nestledere for bystyrets komiteer) og sitter i forretningsutvalget.

Bergen kommune innførte i juni 2000 byparlamentarisme som styringsform. Det innebærer at bystyret fungerer som kommunens lovgivende forsamling, og at et byråd fungerer som kommunens utøvende myndighet. Byrådet består av inntil syv byråder som leder hver sin byrådsavdeling. Bystyrets flertall velger hvem som skal sitte i byrådet.

## Se også
* Bergen bystyre 2003–2007
* Bergen bystyre 2007–2011
* Bergen bystyre 2011–2015
* Bergen bystyre 2015–2019
* Bergen bystyre 2019–2023
* Bergen bystyre 2023–2027
* Ungdommens bystyre i Bergen

## Referanser
Paul Johan Wiig

**Paul Johan Muus Wiig** (1795–1847) var en norsk embetsmann og stortingsmann.

## Liv og virke
### Bakgrunn
Paul Johan Wiig vokste opp i Stjørdal som sønn av husmann og senere klokker i Værnes kirke Ole Johansen Wiig og hustru Elisabeth Schauer Muus. Morfaren var sogneprest Paul Muus på Snåsa. Familien bodde på plassen Prestneset under Værnes prestegård og senere på klokkergården Nordre Moksnes. 

Han giftet seg i 1819 med Ingeborg Christine Gill, datter av sogneprest Jonas Gill og Rebekka Dorothea Petersen i Høland.

### Studier, tidlig karriere
Han gikk fra 1809 i lære hos sorenskriveren i Stjør- og Verdalen med kontor i Levanger, hvor han i 1814 ble edsvoren fullmektig. Hans overordnede betalte for et opphold på Det Kongelige Frederiks Universitet, hvor han tok en rosverdig preliminæreksamen og deretter norsk juridisk eksamen i 1816. 

Wiig fortsatte på sorenskriverens kontor i noen år, og ble i 1823 utnevnt til prokurator ved underretten i Nordre Trondhjems amt (Nord-Trøndelag) med bolig på Skogn. Til tross for at han var «en overmåte arbeidsom og dyktig mann», som også eide noe jord, tjente han lite i sin praksis og var tynget av gjeld. Hustruen var i mange år sykelig. 

### Embeter, politisk virke
I 1829 ble han motvillig konstituert som sorenskriver i Stjør- og Verdalen, men ble etter eget ønske fritatt etter noen måneder. Etter mange års ønske ble han i 1835, «med utmerkede anbefalinger», utnevnt til fogd på Fosen med bolig på Brekstad.

Wiig var valgt til stortingsmann for Nordre Trondhjems amt 1833–1835 og for Søndre Trondhjems amt 1836–1838. Han ble sekretær i både Lagtinget og Odelstinget, sekretær i Stortingets justiskomité, medlem av Stortingets tollkomité og medlem av riksretten mot statsminister Severin Løvenskiold.

I 1839 ble Wiig utnevnt til fogd på Inderøy med bolig på gården Røvika. Han døde der i 1847, to år etter sin hustru. Han ble begravet fra Sakshaug gamle kirke. I 1868 ble Røvika kjøpt til kapellangård for Inderøy. Gårdsbygningene har siden blitt fredet som et kulturminne.

## Referanser


## Eksterne lenker
*
Fugloyarfjørður

**Fugloyarfjørður** (dansk: *Fugleøfjorden*) er et sund  mellom øyene Fugloy i nord og Svínoy i sør i den nordøstlige delen Færøyene. Båtforbindelse fra Hvannasund til de to bygdene Kirkja og Hattarvík på Fugloy.

## Referanser
Mu (kontinent)

**Mu** er en tenkt, forhistorisk øy eller et kontinent som har forsvunnet i Atlanterhavet eller Stillehavet. På samme måte som Atlantis i Atlanterhavet og Lemuria i Det indiske hav, skal Mu ha sunket etter en ødeleggende kataklysme. Forestillingene om kontinentet stammer fra 1800-tallet og har siden forekommet i pseudovitenskapelige sammenhenger, science fiction og annen populærkultur. 

## Historisk bakgrunn

## Mu i moderne populærkultur
Den britiske popduoen The KLF (også kjent som *The Justified Ancients of Mu Mu*) hadde på begynnelsen av 1990-tallet en hit med låten *Justified & Ancient* der de synger om landet *Mu* eller *Mu Mu*. De ble inspirert til teksten av Robert A. Wilsons og Robert Sheas Illuminatus-trilogi der *The Ancients Of Mummu* er en anarkistgruppe som slåss mot konservatisme og undertrykkelse.

## Se også
* Atlantis, et sunket sagn- eller fabeløy i Atlanterhavet som Platon brukte som eksempel på en idealstat i sine dialoger
* Lemuria, et påstått sunket kontinent i Det indiske hav/Stillehavet
* Zealandia (Tasmantis), et nesten undersjøisk kontinent i Stillehavet
* Yonaguni, japansk øy med et angivelige eldgammelt undersjøisk byggverk, Yonaguni-monumentet

## Eksterne lenker
* 
*  Om Mu i ''Store mysterier'' (utgitt første gang 1990)
*  Magicians of Mu (The Lost Civilization of Lemuria) | Gigi Young, foredrag av Gigi Young på YouTube
Svínoyarvík

**Svínoyarvík** (dansk: **Svinø Vig**) er en vik i  Klaksvíkar kommuna på østsiden av øya Svínoy i den nordøstlige delen av Færøyene som strekker seg i om lag 2&nbsp;kilometer vestover fra munningen til stedet Svínoy.

## Referanser
Svínoyarfjørður

**Svínoyarfjørður** (dansk: *Svinø Fjord*) er et sund mellom øyene Viðoy i vest og Svínoy i øst i den nordøstlige delen av Færøyene. Båtforbindelsen fra Hvannasund har anløp av Svínoyareiði og fortsetter nordover sundet. Ingen bebyggelser langs kystlinjen. 

## Referanser
Peter Andreas Sæther

**Peter Andreas Sæther** (født 24. april 1812 i Trondhjem, død 19. desember 1897 i Levanger) var en norsk lærer, klokker og politiker. Han var stortingsmann for Nordre Trondhjems amt (Nord-Trøndelag) 1851–1853 og 1857–1879.

## Liv og virke
Han var sønn av sjømann Lars Sæther og Maren Torp. Faren døde tidlig, så gutten ble oppfostret hos morfaren. I unge år var han i fire år huslærer hos sogneprest Hans Severin Arentz på Skogn, hvor han samtidig gikk i lære for å bli skoleholder. Sæther var lærer og klokker i Levanger 1832–1835, deretter lærer på Skjerpingen og klokker i Alstadhaug kirke på Skogn. Som lærer gjorde han seg bemerket som «evnerik og tiltaksom». Han giftet seg i 1834 med Anna Krogstad, datter av gårdbruker og klokker Ole Krogstad på Skogn. Deres datter Oline Kathrine giftet seg med lærer, organist og banksjef Peder Falstad og ble mor til overrettssakfører, banksjef, ordfører og stortingsmann Arne Falstad i Levanger.

Sæther var Skogns ordfører 1852–1861 og 1870–1873, i et par år også direktør (styremedlem) i Levanger og Skogns Sparebank. Han var stortingsmann for Nordre Trondhjems amt 1851–1853 og 1857–1879. Av de grupperingene som begynte å avtegne seg mot slutten av hans tid på Stortinget, var Sæther helst å regne som bondevenn. Sæther fulgte for det meste Søren Jaabæks sparepolitikk, til forskjell fra den yngre generasjonen på stortingsbenken, som Ole Anton Qvam og Ole Richter.

Som stortingsmann var han medlem av Stortingets kirkekomité 1852–1858, medlem av Stortingets veikomité 1859–1860 og 1865–1866, sekretær i Stortingets kirkekomité og medlem av Stortingets jernbanekomité 1862–1863, medlem av Stortingets tollkomité 1868–1869 og 1871–1877. I Lagtinget ble han medlem i 1857 og sekretær 1864–1866, 1868–1869 og 1871–1873. Han arbeidet særlig for vei- og jernbaneutbygging, men under et stiftslærermøte på hjemtraktene ble han også hyllet for sin medvirkning til allmueskoleloven av 1860. I 1877 reise Sæther hjem fra Stortinget med den påbegynte Rørosbanen. Han satt på en provisorisk benk i en åpen vogn, falt av i en sving, og «skamslo seg så stygt i ansiktet at han sluttet som både stortingsmann og klokker».

Etter avskjed som lærer og klokker ble Peter Andreas og Anna Sæther boende på Skogn frem til 1886, da de flyttet til Levanger. Han døde på amtssykehuset i 1897 og ble begravet fra Levanger kirke.

## Referanser


## Eksterne lenker
* 
*
Haraldssund (sund)

**Haraldssund** er et nesten 13&nbsp;kilometer langt sund mellom øyene Borðoy i øst og Kunoy i vest i den nordøstlige delen av Færøyene. Sundet er todelt av en menneskelagd steinfylling mellom Strond og Haraldssund bygd for å gi veiforbindelse mellom øyene. Byen Klaksvík ligger rundt den om lag 1,5&nbsp;km lange bukta Pollur som går av sundets sørligste del.

## Se også
*Klaksvíkar kommuna
*Kunoyar kommuna

## Referanser
Kino 1 Sandvika

**SF Kino Sandvika** *(tidligere Kino 1 Sandvika)* er en kino i Sandvika, Bærum kommune, Akershus. Kinoen er en del av Kino 1 Gruppen som er eid av SF Kino siden 2008. Kinoen har åtte saler med til sammen 909 seter og ligger rett ved Bærum Kulturhus. Salene har navn etter planetene i solsystemet. 

## Eksterne lenker
* Hjemmeside (SF Kino)
Hvannasund (sund)

**Hvannasund** (dansk: *Kvannesund*) er et 14&nbsp;kilometer langt sund mellom øyene Viðoy i øst-nordøst og Borðoy i vest-sørvest i den nordøstlige delen av Færøyene. Sundet er todelt ved en menneskelagd steinfylling mellom Hvannasund og Norðdepil bygd i 1963 for å gi veiforbindelse mellom øyene.

De største byene langs sundet er Viðareiði og Hvannasund på Viðoy samt Múli, Norðdepil, Depil og Norðtoftir på Borðoy. 

## Se også
*Hvannasunds kommuna
*Viðareiðis kommuna

## Referanser
Kalsoyarfjørður

**Kalsoyarfjørður** (dansk: *Kalsøfjord*) er et 18&nbsp;kilometer langt sund mellom øyene Kunoy i øst og Kalsoy i vest i den nordøstlige delen av Færøyene. 

De største byene langs sundet er Trøllanes, Mikladalur, Húsar og Syðradalur på Kalsoy og Kunoy på Kunoy. Fergeforbindelse mellom Syðradalur og Klaksvík krysser sundet.

## Se også
*Húsa kommuna
*Klaksvíkar kommuna
*Kunoyar kommuna

## Referanser
Borðoyarvík

**Borðoyarvík** (dansk: *Bordø Vig*) er en fjord i Klaksvíkar kommuna på sørøstsiden av Borðoy og i den nordøstlige delen av Færøyene. Fjorden strekker seg 6,5&nbsp;kilometer i nordvestlig retning fra munningen. 

Byen Klaksvík ligger i den korte dalsenkningen som strekker seg fra fjordbunnen og et kort stykke nordvestover til Vågen. Havn i Klaksvík. Vei på østsiden til Norðoyri. Fjorden er en av de få som er godkjent for *[[grindadráp]]* (hvalfangst). 

## Referanser
Fuglafjørður (fjord)

**Fuglafjørður** (, dansk: *Fuglefjord*) er den indre delen av bukta Pollurin på østsiden av Eysturoy på Færøyene. Innerst i fjorden ligger den viktige fiskerihavnen Fuglafjørður.

## Referanser
Pollurin

**Pollurin** er en bukt på østsiden av Eysturoy på Færøyene som strekker seg om lag 3,5&nbsp;kilometer inn fra havområdet Djúpini til Toftanes hvor den skifter navn til Fuglafjørður som fortsetter ytterligere 1,5&nbsp;innover til tettstedet Fuglafjørður.

Den noe mindre bygda Kambsdalur, langs hovedveien på vestsiden, er den eneste bebyggelsen ved selve Pollurin. Ved strandkanten øst for Kambsdalur ligger en varm kilde som har en helårstemperatur på rundt 18&nbsp;°celsius.

## Referanser
Lambavík

**Lambavík** (dansk: *Lamba Vig*) er en bukt på sørøstsiden av Eysturoy på Færøyene som strekker seg omtrent 6&nbsp;kilometer vestover fra innløpet ved Mjóvanes i nord og Nev i sør til den eneste bebyggelsen som er Lamba i bunnen.

Fra Lamba går et kort eid til Lambareiði ved Skálafjørður.

## Referanser
Start (andre betydninger)

**Start** kan vise til:

*Idrettsklubben Start i Kristiansand
**IK Start Kvinner
*«Start» (fly), Norges første fly
*Start-avtalene, avtaler om atomvåpenreduskjon. (*START = Strategic Arms Reduction Treaty*)
*Start Norge, en studentorganisasjon
*Skiklubben Start, skiklubb i Kristiania i perioden 1896-1934

## Eksterne lenker

*
Stempelmerke

Et **stempelmerke** er et merke som blir brukt istedenfor, eller i tillegg til, et stempel for å vise at en dokumentavgift, eller annen avgift, er betalt. Det ligner på et frimerke, men kan ikke brukes på brev som porto.

I Norge er slike merker tidligere benyttet blant annet på radioapparater og tobakkspakker. Bankene var storforbrukere, siden hver (ofte månedlig) fornyelse av gjeldsbrev skulle utstyres med merke.

## Referanser
Andahuaylas (provins)

**Andahuaylas** er en provins i regionen Apurímac i Peru. Den grenser til provinsen Chincheros og til regionen Ayacucho i nord og i vest, til provinsen Abancay i øst og til provinsen Aymaraes i sør. Provinshovedstaden er Andahuaylas.

## Politisk inndeling
Provinsen er delt inn i 19 distrikter.

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Apurímac
Leirvíksfjørður

**Leirvíksfjørður** (dansk: *Lervig Fjord*) er et sund mellom de tre øyene Kalsoy, Borðoy og Eysturoy i den nordvestlige delen av Færøyene. 

Sundet strekker seg litt over åtte kilometer mellom Atlanterhavet i sørøst og havstykket Djúpini i nordvest. Omtrent midtveis går Kalsoyarfjørður nordvestover. Den eneste bygden langs sundet er Leirvík. 

Norðoyatunnilin er en undersjøisk tunnel som krysser Leirvíksfjørður mellom Borðoy og Eysturoy.

## Referanser
Funningsfjørður (fjord)

**Funningsfjørður** (dansk: *Fundingsfjord*) er en fjord på nordøstsiden av Eysturoy på Færøyene som strekker seg i underkant av ti kilometer fra havstykket Djúpini til bygda Funningsfjørður i fjordbunnen. 

På vestsiden av fjorden ligger bygda Funningur. Området nord for bygden er uten bebyggelse og veier. Veiforbindelsen fortsetter sørover til bygda Funningsfjørður og videre nordover på østsiden til Elduvík.

Fjorden er værhard med tanke på vindforholdene og egner seg derfor dårlig som skipshavn. 

## Referanser
Granodioritt

**Granodioritt** er en magmatisk dypbergart som hovedsakelig består av kvarts og feltspat, med mer plagioklas enn kalifeltspat. Anortittinnholdet i plagioklasen skal være mindre enn 50 prosent, ellers blir bergarten kalt granogabbro. De mørke mineralene er ofte biotitt og hornblende, og han er som regel mørkere enn vanlig granitt.

Bergarten er ganske utbredt i fjellkjedestrøk (for eksempel oppdalitt i Den kaledonske fjellkjede i Norge). 

## Geologi

I snitt har den øvre kontinentalskorpa den samme sammensettingen som grandioritt. Grandioritt er en dypbergart som er dannet av en intrusjon av kvartsrik magma, som blir avkjølt i batolitter eller stokker under jordoverflaten. Den kommer vanligvis bare til overflaten etter hevning og erosjon. Den tilsvarende lavabergarten kalles dacitt.

## Historie
Rosettasteinen er laget av granodioritt, og Plymouth Rock var ei flyttblokk av granodioritt.

## Etymologi
Navnet kommer av to lignende bergarter, granitt og dioritt. *Grano*-rota kommer fra latin og betyr «korn». 

## Se også
*Liste over bergarter

## Kilder
* Granodiorite definition''

## Eksterne lenker
*
Smiing

**Smiing** (*smi* fra norrønt *smíða*, «arbeide i metall») er prosessen å bearbeide metall slik at endring i form (forming og sammenføyning) forårsaket av ytre påvirkning oppstår (plastisk deformasjon). Det innebærer at man flytter om i strukturen av atomer og molekyler i metallstykket. Det finnes to typer av smiing; kaldsmiing (å smi uten å varme opp arbeidsstykket) og varmsmiing. For sistnevnte blir metallet oppvarmet, vanligvis i en smie. Smidde deler kan variere i vekt fra mindre enn et kilogram til hundrevis av tonn. Idag forekommer kaldsmiing hos plateslagere. Generelt legges metallstykket på et sted og med hjelp av hammerslag forandrer man materialets indre struktur og dermed oppnår materialet den form smeden vil ha. 

Smiing har blitt utført av smeder i årtusener; de tradisjonelle produktene var kjøkkenutstyr, maskinvare, håndverktøy, våpen (sverd, øks og lignende), og smykker.

Siden den industrielle revolusjonen er smidde deler mye brukt i mekanismer og maskiner der en komponent krever høy styrke; slik smiing krever vanligvis ytterligere bearbeiding (som maskinering) for å oppnå en ferdig del. I dag er smiing en stor verdensomspennende industri.

## Metoder for smiing
De viktigste teknikkene en smed bruker er gløding, strekking, forstuing, kutting, klyving, bøying, nagling og sveising.

* Strekking: For å gjøre jernemnet smalere og lengre med hammer eller slegge.
* Skjøting: Komprimering av jernemnet til et stangemne slik at stangen blir bredere og kortere

## Gløding
Jernet varmes opp for å gjøre det lettere å behandle. Ved svært høye temperaturer kan jernbiter settes sammen, sveising.

## Referanser


## Se også
* Smie
* Smed
* Smijern
* Jernverk

## Litteratur
* Degarmo, E. Paul; Black, J. T.; Kohser, Ronald A. (2011): *Materials and Processes in Manufacturing*. 11. utg., Wiley. ISBN 978-0-470-92467-9.
* Doege, E.; Behrens, B.-A. (2010): *Handbuch Umformtechnik: Grundlagen, Technologien, Maschinen*, 2. utg., Springer Verlag, ISBN 978-3-642-04248-5

## Eksterne lenker
*
Artur Noga

**Artur Noga** (født 2. mai 1988 i Racibórz) er en polsk hekkeløper. Han er polsk mester på hekkesprint innendørs, og ble juniorverdensmester på 110 m hekk i 2006. 

## Karriere som junior
Han deltok ved ungdoms-VM i friidrett 2005 (U18) i Marrakech, der han vant sitt kvalifiseringsheat, men stilte ikke til start i semifinalen. 

Året etter ble han juniorverdensmester, da han vant gull på 110 meter hekk (99 cm) ved junior-VM i friidrett 2006 i Beijing. Han løp på 13,23, og vant foran hhv. Samuel Coco-Viloin og Konstadinos Douvalidis. Ved junior-EM i friidrett 2007 i Hengelo i Nederland vant han også gull, med ny mesterskapsrekord på 13,36, foran Vladimir Zhukov og Gianni Frankis. 

Han deltok i sitt første OL, ved sommer-OL 2008. Etter førsteplass i sitt innledningsheat, og andreplass i kvartfinalen og semifinalen ble han kvalifisert til finalen. Der løp han på 13,36, og endte på femteplass. 

I 2009 vant han en ny europeisk tittel, da han vant gull på 110 meter hekk under U23-EM i friidrett 2009 i Kaunas i Litauen i juli. Han kom på andreplass i kvalifiseringsheatet, bak Gianni Frankis, men løp på 13,47 i finalen, og fikk gull foran Gianni Frankis og Callum Priestley. 

## Karriere som senior
En måned etter U23-EM deltok Noga i sitt første VM, ved VM i friidrett 2009 i Berlin. Han kvalifiserte seg til semifinalen, og til tross for en sesongbestenotering for hans del, på 13,43, nådde han ikke finalen. Han var to hundredeler bak Ji Wei, som kom til finalen. Ved EM i friidrett 2010 nådde han finalen, og endte på femteplass. 

Også ved VM i friidrett innendørs 2012 nådde han finalen, på 60 meter hekk, men han endte på åttende- og sisteplass i finalen med tiden 7,74. Han satte polsk rekord, med tiden 13,27, da han fikk bronse på 110 meter hekk ved EM i friidrett 2012.

## Referanser


## Eksterne lenker
* 
*  Profil hos European Athletics
*  Profil hos DomTel-Sport
COSLRival

**COSLRival** er en halvt nedsenkbar flotell som opereres av COSL Drilling Europe AS. Den ble opprinnelig bygd som borerigg (Aker H3 design) av Mitsui Engineering and Shipbuilding i Japan, i 1976. Riggen fikk da navnet *Borgila Dolphin* av kjøperen, et Fred Olsen-selskap. Boreriggen ble senere ombygd til kranfartøy, og ennå senere til såkalt tenderrigg (en selvreisende lekterrigg).

Riggen  opererte i lang tid på Osebergfeltet. Senere opererte den i en periode i Mexicogolfen, da under navnet *Hucabil Delfin*.

I 2003 ble riggen kjøpt av Awilco Offshore og ombygd til flotell, i Polen. Den fikk navnet *Port Reval* etter overtakelsen. Boligmodulene ble gjort av Polyconfidence. I 2008 ble Awilco Offshore oppkjøpt av China Oilfield Services Limited (COSL) og riggen omdøpt til COSLRival.

## Fakta
COSLRival har helikopterdekk og permanent losji for 400 personer (Storbritannia) eller 310 personer (Norge). Den har 262 enkeltrom og 118 dobbeltrom ombord. I tillegg kommer en rekke rekreasjonsrom, som tv-rom og egen kino, trimrom, sauna, kontorer, hospital og førstehjelspsfasiliteter med mer. Byssa har separat grovkjøkken og eget bakeri. Messa rommer 152 personer og utgjør 328&nbsp;m².

### Dimensjoner
* Total lengde: 108,20&nbsp;m
* Total bredde: 67,36&nbsp;m
* Hoveddekk, elevasjon over baselinjen: 36,58&nbsp;m

## Eksterne lenker
* COSLRival (faktabrosjyre)
Kvinesdal Idrettslag

**Kvinesdal Idrettslag** (stiftet 23. november 1933) er en fotballklubb fra Kvinesdal i Agder.

## Fotball
### Tabell

Klubben inngikk høsten 2007 et samarbeid med  i en ny klubb, Lister Fotballklubb, for en spissing av seniorfotballen i regionen. Svein Hansen, tidligere trener for , ble satt til å lede den sportslige satsingen. Lister spilte to sesonger i 4. divisjon før samarbeidet ble avsluttet.

Kvinesdal spilte 39 sesonger på rad på 4. nivå fra  før klubben rykket ned i 2002.

## Referanser


## Eksterne lenker
*
Ole Alexander Mæland

**Ole Alexander Mæland** (født 1979) er en norsk artist og skuespiller fra Stavanger. Tidligere har han jobbet som journalist i *[[Stavanger Aftenblad]]*, *[[Rogalands Avis]]* og *[[Sandnesposten]]*.

Mæland var elev ved Stavanger katedralskole og er medlem av Stavangerkameratene. Han har bidratt som co-tekstforfatter på enkelte av gruppas låter.

Under artistnavnet Ole Alexander har Mæland gitt ut flere singler, deriblant «Adle verdens finaste ting». Han deltok i første sesong av talentprogrammet *[[The Voice – Norges beste stemme|The Voice]]* på TV 2 i 2012, hvor han kom helt til finalerundene.

I årene 2013–2017 var Mæland vokalist og akustisk gitarist i bandet Elle melle, som han ga ut albumene *[[Hjem te deg]]* (2013) og *[[Hjerta lære aldri]]* (2016) sammen med. I 2015 ble han ansatt som daglig leder av Den store Norske Humorfestivalen.

Mæland var barne- og ungdomskuespiller i Barneteatret ved Rogaland fra han var 12 år gammel. I voksen alder musikaldebuterte han i *[[Fame (musikal)|Fame – The Musical]]* (2004), senere medvirket han i *[[Jesus Christ Superstar]]* (2005), *[[The Sound of Music]]* (2010) i Sola Kulturhus og musikalen *Revansj! – [[Mods|Modsmusikalen]]* (2012).  

Siden ble det bl.a. hovedrolle i komedien *39 Trinn* (2014) i Humorhuset Stavangeren, tittelrolle i utendørsspelet *Jo – Pytten i Guddal* (2016/2017) i Sogndalstrand, hvor han spilte mot bl.a. Nils Ole Oftebro, Ingar Helge Gimle og Anette Hoff, og har spilt rollen som Josef i *Det store Julespelet* i ti sesonger (2012–2023).

I løpet av sin karriere har Mæland opptrådt på flere TV-programmer, bl.a. *[[Beat for Beat]]*, *[[Allsang på Grensen]]* og *[[Idrettsgallaen]]*.

## Referanser


## Eksterne lenker
* 
* 
*
Idar Ulstein

**Idar Lars Ulstein** (født 2. april 1934 i Ulsteinvik i Ulstein, død 29. april 2012) var en norsk bedriftsleder og skipsingeniør. Han var sønn av  Martin Ulstein (1893–1948) som grunnla Ulstein Mekaniske Verksted (senere Ulstein Group) i 1917 og Inga Ulstein, født Knivsflå, (8. desember 1897-27. juli 1978), som var mangeårig styreleder i bedriften etter Martins død.

Ulstein ble utdannet sivilingeniør ved skipsbyggerlinja ved Norges tekniske høgskole (nåværende NTNU) i Trondheim. Han kom for fullt inn i Ulstein Group etter fullført utdanning i 1962, og var bedriftsleder frem til han gikk av som konsernsjef i 1997.  Han ble deretter styreleder i konsernet, frem til 2011.  

Under hans ledelse mottok bedriften Farmands Pris for fremragende bedriftsledelse for 1983, og han ble noen år senere kåret til en av de femten beste bedriftsledere i Skandinavia av det svenske *Veckans Affärer.* I 1988 gikk han inn for å redde den konkurstruede Sunnmørsbanken.  Produktprisen 1992 ble gitt ham og overrakt av Finn Kristensen på et møte i Polyteknisk Forening. Han ble avløst som konsernsjef i Ulsteingruppen i 1997 av Bård Mikkelsen. I 1997 gikk firmaet på børsen og i 1999 ble nærmere 90% av selskapet, med unntak av skipsbyggingsaktiviteten, kjøpt opp av britiske Vickers, som noen måneder etter ble kjøpt av Rolls-Royce. Ulstein Group ble reetablert og er i dag fremdeles en familiebedrift med aktiviteter innen skipsdesign, skipsbygging og systemløsninger. Idar Ulsteins sønn, Tore Ulstein, er styreleder.

Familieselskapet Ulsmo ble etablert i 1985, og skal drive industri- og næringsutvikling samt formuesforvaltning gjennom investeringer i maritim, finans og eiendom. Selskapet blir ledet av Idar Ulsteins datter, Ingerid Ulstein, med hennes søster, Gunvor Ulstein, som styreleder.

Idar Ulstein var også mangeårig formann i Skipsbyggerienes Landsforening og Bergens Mekaniske Verksted, medlem i Norges Eksportråd, styremedlem for Mekaniske Verksteders Landsforening, Norges Industriforbund og Den Norske Creditbank, samt medlem av rådet til Det Norske Veritas og representantskapsmedlem i Norges Hypotekforening for Næringslivet.

Idar Ulstein ble i 1994 utnevnt til ridder av 1. klasse av St. Olavs Orden for «fortjeneste av norsk industri». 

## Referanser


## Eksterne lenker
*Lenkje til Ulstein Group si heimeside
* Utdrag fra Ulstein Groups 90-års historiebok, utgitt i 2007.
Cotabambas (provins)

**Cotabambas** er en provins i regionen Apurímac i Peru. Den grenser til regionen Cusco i nord, i øst og i sør og til provinsene Abancay, Grau og Antabamba i vest. Provinshovedstaden er Tambobamba.

## Politisk inndeling
Provinsen er delt inn i 6 distrikter.

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Apurímac
Fase (termodynamikk)

**Fase** er en homogen del av et system som er skilt fra andre deler av systemet med klare grenser.

Selv om fase noen ganger kan være synonymt med aggregattilstanden av et stoff, er begrepet mer omfattende og kan anvendes videre. For eksempel, kan vann eksistere i gassfase, fast form og i væskeform. Dette er vannets aggregattilstander, men hvis disse tilstandene opptrer samtidig i en lukket beholder, er det også ulike faser av systemet (den avgrensede beholderen og dens innhold).

Hvis man bytter ut isen (vann i fast form) med olje vil vannet, luften og oljen i beholderen fortsatt være ulike faser, selv om oljen og vannet begge er i væskeform (aggregattilstand).

## Referanser




## Eksterne lenker
*
Olaf Løhre

**Olaf Bertram Løhre** (1877–1957) var en norsk jernbanearbeider og politiker, hjemmehørende i Norges Kommunistiske Parti.

Han ble født i 1877 i Blaklia i daværende Strinda herred utenfor Trondhjem som sønn av lærer og gårdbruker Johan Peter Eriksen Løhre (1835–1881) og Karen Nicoline Nilsdatter (1853–1942). Løhre arbeidet på farsgården til 1897, og var deretter anleggsarbeider, sporskifter og underkonduktør i NSB til 1920. Han var ansatt i NSBs trafikkavdeling fra 1901 og stasjonsbetjent fra 1902. I 1920 ble han overkonduktør, men ble avskjediget samme år, fordi han under en jernbanestreik fulgte fagforeningens pålegg om å nekte overtid, og forlot toget på Tynset stasjon uten å skifte det vekk fra stasjonens hovedspor. Han var senere ekstrastasjonsbetjent 1924–1928 og overkonduktør 1928–1940. 

Løhre hadde en rekke tillitsverv i politiske og faglige organisasjoner i Trondhjem, og var også styremedlem i Statsbanenes Konduktørforbund, konduktørenes styrerepresentant i Norsk Jernbaneforbund og medlem av Trondhjem bystyre 1922–1928 og fra 1937. Under splittelsen i Arbeiderpartiet i 1923 fulgte han den kommunistiske fløyen og det nye NKP. Han var innvalgt på Stortinget fra Trondhjem og Levanger krets for Arbeiderpartiet 1922–1924 og for Norges Kommunistiske Parti 1928–1930. På Stortinget var han i begge periodene medlem av Stortingets lønningskomité, herav nestformann i 1922.

Under andre verdenskrig bistod han i kommunistenes flyktningearbeid på Meråkerbanen.

Han var oldebarn av stortingsmann Ole Soelberg (1798–1874).

## Referanser


## Eksterne lenker
*
Otto Galtung

**Otto Ulrik Galtung Hansen ** (født 30. oktober 1904 i Trondhjem, død 9. desember 1981) var en norsk tuberkuloselege.

## Bakgrunn
Ottos foreldre var kjøpmann Hans Oluf Hansen (1831–1918) og Hansine Marie Galtung (1871–1967)

## Studenttilværelse, yrkesliv og familiedannelse
Otto Galtung studerte til cand.med. 1922-1929, hadde sin tuberkuloseutdannelse fra Ullevål sykehus, på avd IX under prof Olaf Scheel, og fra Vardåsen sanatorium 1935-1939. Han giftet seg i 1939 med Astri Bache.
Otto Galtung kom til Helsedirektoratet i 1939, hvor han var Statens overlege for tuberkulose og sjef for Helsedirektørens tuberkulosekontor (senere Kontoret for sosialmedisin) 1968-74. Han gikk av med pensjon i 1974. 
Da tyskerne angrep Norge i 1940, var tuberkuloseinspektøren i Medisinaldirektoratet, Otto Galtung (1904-1981), i gang med planene for landsdekkende skjermbildefotografering. Han ble avsatt av nazistene som overtok arbeidet og startet masseundersøkelser i 1943.

Sammen med senere helsedirektør Karl Evang og Carl Lange var han redaktør for *[[Tidsskrift for seksuell oplysning|Tidsskrift for Seksuell Oplysning]]* i 30-årene.
Galtung var medlem av Statens Kostholdsnevnd 1939, Statens Ernæringsråd 1946-1949, formann i Europahjelpens tuberkuloseutvalg 1947-1949, og formann i det interdepartementelle utvalg for samordning av omsorgen for funksjonshemmede fra 1969. 
I 1946-1949 satt han i Oslo Skolestyre for Arbeiderpartiet.

## Referanser


## Kilder
* *Tuberkulosen*, Otto Galtung Hansen: Oslo, Socialistiske lægers forenings småskrifter nr 1, Fram forlag 1932
* *Populært tidsskrift for seksuell oplysning*, Fram forlag 1932, Red Karl Evang, Carl von Lange, Otto Galtung
* Evang, Karl og Otto Galtung Hansen: *Norsk kosthold i små hjem. Virkelighet og framtidsmål*. Oslo: Tiden, Lie & Co.s Boktrykkeri 1937
* Evang, Karl og Otto Galtung Hansen: *An inquiry into the diet of 301 poorly situated families in Norway*, London 1939. 252s
Quintilis

**Quintilis** eller **'Quinctilis**, var i den romerske kalender årets femte («quintus») måned (*quintilis* er latin for femte), den måneden som fulgte *Junius* (juni) og før  *Sextilis* (august) ble senere oppkalt etter Julius Cæsar (juli), som reformerte den romerske kalenderen og innførte den julianske kalenderen i år 46 f.Kr. Forut for denne reformen het måneden Quintilis og var årets femte måned. Cæsar gav måneden navn etter seg selv ettersom solen var på sitt varmeste på denne tiden av året og han selv ble født i denne måneden.

## Referanser
Goat Island/Rakiriri

**Goat Island / Rakiriri** er en øy i Otago Harbour sør på Sørøya på New Zealand som ligger mellom Port Chalmers og Portobello nordøst for sentrum av Dunedin.

Øya er den nest største i havna, dekker 4,5 hektar og ligger nordvest for den større Quarantine Island/Kamau Taurua. I motsetning til den større naboen er Goat Island / Rakiriri ubebodd og vernet som et historisk område.

De to øyene, sammen med Portobellohalvøya, er del av en utdødd vulkan.

Goat Island / Rakiriri er et av flere steder på New Zealand med dobbelt navn. Maorinavnet *Rakiriri* betyr «sint himmel».

## Referanser
Goat Island

**Goat Island** kan vise til:

## Australia
*Goat Island (Port Jackson)
*Goat Island (Tasmania)

## Canada
*Goat Island (Ontario)

## Irland
*Goat Island (Ardmore)

## New Zealand
*Goat Island (Auckland)
*Goat Island/Rakiriri

## Trinidad og Tobago
*Goat Island (Trinidad og Tobago)

## USA
*Goat Island (New York)
*Goat Island (Rhode Island)
*Goat Island (South Carolina)
Tidsskrift for seksuell oplysning

***Populært Tidsskrift for seksuell opplysning*** var et norsk tidsskrift utgitt mellom 1932 og 1935.

Redaktører var legene Karl Evang, Otto Galtung (Hansen) og Carl Viggo Lange. Evang tok initiativ til å starte tidsskriftet etter mange spørsmål om seksualitet i en medisinsk spørrespalte i *[[Arbeidermagasinet]]*.

Kretsen rundt tidsskriftet var radikale leger og studenter med tilknyting til Mot Dag og Socialistiske lægers forening, og de så på seksuell frigjøring som en del av det generelle evolusjonære marxistiske programmet. Frigjøringsideologien var inspirert av både marxismen og psykoanalyse, men en kan se en vel så sterk påvårkning fra den radikale, marxistiskinspirerte psykoanalytikaren Wilhelm Reich som fra Sigmund Freud.

Tidsskriftet brøt med tradisjonelle religiøse og konservative holdninger til seksualitet, og tok blant annet til orde for nye oppfatninger om onani, abort, homoseksualitet og kvinnelig seksualitet. Et hovedpoeng var at seksualitet måtte forklares medisinsk eller vitenskapelig i større grad enn moralsk. Ordparet sunt/usunt ble således viktigere enn rett/galt, men implisitt i dette perspektivet lå at en sunn utvikling ville medføre en «normal» seksualitet.

Publikasjonen var kontroversiell (den svenske utgaven ble politianmeldt, men frikjent i retten), men fikk også god mottakelse, blant annet av *[[Dagbladet]]* og *[[Tidsskrift for Den norske lægeforening]]*. Opplagene var store, og mange av artiklene dannet basis for senere seksualopplysningsbøker av Evang, som også fikk stor utbredelse.

Tidsskriftet må sees i sammenheng med seksualreformbevegelsen, som i Sverige førte til stiftelsen av organisasjonen Riksförbundet för sexuell upplysning (RFSU), og det går en linje til den seksuelle frigjørelsen og den nye feminismen på 1960-tallet og 1970-tallet.

## Referanser


## Eksterne lenker
* Seksualdebatten i 30 årene på https://web.archive.org/web/20060724083512/http://virksommeord.uib.no/, tale av Evang
Acámbaro-figurer

**Acámbaro-figurer** (på spansk *figuras de Acámbaro*) er over  små keramikkfigurer som første gang skal ha blitt funnet av en amatørarkeolog i kommunen Acámbaro i delstaten Guanajuato i Mexico i 1944. Kristne ungjordkreasjonister hevder at figurene forestiller dinosaurer og anser dem som bevis for at forhistoriske dyr har levd samtidig med mennesker og at Bibelens to skapelsesfortellinger er korrekte.

## Bakgrunn

Den tysk-meksikanske hobbyarkeologen Waldemar Julsrud (1875–1964) og hjelperne hans, som angivelig oppdaget Acámbaro-figurer første gang i juli 1944, hevdet at leireskulpturene var førkolumbiske kulturgjenstander som forestilte ulike stiliserte dinosaurer og merkelige dyr. Verken arkeologer eller paleontologer anser figurene for å være ekte historiske artefakter, men isteden *[[out-of-place artifact]]s*, «malplasserte kulturgjenstander» som bryter med etablerte vitenskapelige teorier.

Det enorme antallet feilfrie funn tyder på at gjenstandene er laget i moderne tid som en bløff, et bevisst bedrag. Overflater og materialer virker åpenbart nye, utformingen er tildels i moderne stil, og bønder skal ha fått betalt for figurer de angivelig fant.

Flere kreasjonister mener likevel at Acámbaro-figurene er bevis for at jorda bare er seks tusen år gammel slik Bibelen feilaktig antyder. Ifølge kvasivitenskapelig «ungjordkreasjonisme» skal mennesker og dinosaurer, som vitenskapen antar døde ut for 65 millioner år siden, ha levd sammen før den verdensomspennende «syndfloden» utslettet alle for drøyt fire tusen år siden.

Etter å ha vært gjemt bort fra publikum i flere år, er mange av leirefigurene i dag utstilt i *Museo Waldemar Julsrud* i Acámbaro.

## Se også
* Ica-steiner, angivelig førkolumbiske steiner fra Peru med «helleristninger» av dinosaurer og astronauter
* Out-of-place artifact, kulturgjenstand som er feilplassert i tid og sted og bryter med gjengse vitenskapelige teorier

## Referanser


## Eksterne lenker
* 
* Bløffen med Acambaro-figurene (på engelsk)
* Acambaro-figurene som out-of-place artifacts (på engelsk)
Molle Cappelen

**Molle Cappelen** (født *Bergljot Ambrosia Heyerdahl* 15. april 1922 i Kristiania, død 28. juli 1986 samme sted) var en norsk arkitekt.

Etter å ha tatt Statens Kunst- og Håndverksskole i 4 år, avsluttet hun med det ett-årige Statens Arkitektkurs («krisekurset») i 1946. Samme året giftet hun seg med sin medstudent Per Cappelen (1922–78). De startet felles praksis *Cappelen, Molle & Per* i 1950, men hadde jo efter den andre verdenskrig vært engasjert i gjenreisingen av Kirkenes der det ble samfunnshus og kino.  Ekteparets firma stod bak rådhuset i Gjenreisningsbyen Kristiasund, de vant konkurransen i 1947 (omkamp 1948), og det stod ferdig i 1953. Andre ting de gjorde var Vennersborgvegen 17 i 1954, Morgedalsvegen 13 og Smithswingen 13 i 1957, Ormbergvegen 5 i 1960.
Men, mest kjent ble ekteparets firma for en ombygging av Midtåsen 19B i Oslo fra 1936, som ga de Treprisen 1964 på ti tusen kroner og et tresnitt.
Ellers nevnes Steinerskolen i Bærum i Gamle Grav vei 5 i 1975 og Rudolf Steinerskolen i Oslo, Flyveien 2 i 1976.

I et annet firma, *Cappelen Molle & Per, Eliassen og Lambertz-Nilssen* stod de for det nye bygget til Institutt for samfunnsforskning i Munthes gate 31.
Det stod ferdig i sin teglstein i 1960 og Molle og de andre vant Sundts premie for super arkitektur 1960–61
men altså i samkvem med partnerne Trond Eliassen og Birger Lambertz-Nilssen.
Hun drev også eget firma med Sven Erik Lundby, som utferdiget en enebolig av tre i 1959, men nok ble mest kjent for Brumunddal kirke som stod ferdig 1965 (konkurransen vant de 1960), et eksempel på en *naustkirke* var det.
Ellers: Sauland skule i Hjartdal.

Kaibakken.JPG | Rådhuset i Kristiansund til høyre i bildet (1947)
Munthes gate 31 Oslo.jpg | Institutt for samfunnsforskning i Munthes gate 31, Oslo (1960)
Brumunddal kirke.jpg | Brumunddal kirke (1965)

## Referanser
Konstantin Sjabanov

**Konstantin Georgijevitsj Sjabanov** (russisk Константин Георгиевич Шабанов, født 17. november 1989 i Pskov) er en russisk hekkeløper. Han ble juniorverdensmester på 110 meter hekk i 2008, og russisk mester på hekkesprint innendørs i 2011. 

## Karriere som junior
Sjabanov ble juniorverdensmester på 110 meter hekk i 2008, da han vant gull ved junior-VM i friidrett 2008 i Bydgoszcz i Polen, foran Booker Nunley og Keiron Stewart. Han løp på 13,27, årsbeste i verden for juniorer. 

Året etter deltok han ved U23-EMi friidrett 2009. Her løp han på 13,87 i sitt kvalifiseringsheat, og kom på femteplass i dette heatet, og nådde ikke finalen. Artur Noga vant denne øvelsen. 

## Karriere som senior
I mars 2009 deltok han ved EM innendørs i Torino i Italia, men han ble ikke kvalifisert til semifinalen. Han hadde den 17. beste tiden totalt i kvalifiseringsheatene. Også ved EM i friidrett 2010 i Barcelona ble han slått ut i kvalifiseringsheatet, med tiden 13,73, som holdt til femteplass i sitt kvalifiseringsheat. 

Ved EM i friidrett innendørs 2011 i Paris kvalifiserte han seg til finalen på 60 meter hekk, der han endte på femteplass med tiden 7,61. Også ved VM i friidrett innendørs 2012 nådde han finalen på 60 meter hekk, og kom på femteplass med tiden 7,60. 

## Referanser


## Eksterne lenker
* 
*  Profil hos Rusathletics
Klondike (Dawson County, Texas)

**Klondike** (tidligere ***Klondyke***) er et befolket sted i Dawson County. Klondike ligger 879 moh. Barn fra Klondike tilhører Klondike independent school district.
Jim Armstrong (bryter)

**James Michael «Big Jim» Armstrong** (født 14. juli 1917 i Albury i New South Wales, død 8. juli 1981) var en australsk bryter og rugbyspiller. 

Han spilte rugby for South Sydney i *New South Wales Premiership*, og spilte også en kamp for det australske landslaget. 

Armstrong prøvde bryting første gang i 1938, og vant 21 *New South Wales Amateur Heavyweight Championships* på rad fra 1940, og han ble australsk mester for amatører i tungvektsklassen fem ganger fra 1946 til 1961. Ved sommer-OL 1948 fikk han bronse, etter seier mot Fred Oberlander, tap for Gyula Bóbis, seier mot Richard Hutton, seier mot Sadik Esen og tap mot svenske Bertil Antonsson. Gyula Bóbis vant gull i denne øvelsen. 

I 1950 vant han gull i bryting ved British Empire Games, og i 1962, 45 år gammel, vant han bronse ved British Empire and Commonwealth Games. 

Han var utdannet politimann, og jobbet som politi i Sydney fram til 1977 i 40 år. 

## Eksterne lenker
*
5. serierunde i Adeccoligaen 2012

**5. serierunde i [[Adeccoligaen 2012]]** ble spilt søndag den 6. mai. Kampen mellom Hødd og Bærum ble utsatt på grunn av vanskelige baneforhold og ble spilt den 24. juni.



## Fakta

## Eksterne lenker
* Adeccoligaen 2011: Terminliste og resultater  på altomfotball.no
Adelheid

**Adelheid** er et kvinnenavn med opprinnelse idet gammeltyske navnet *Adalheidis*. 

## Etymologi
*Adelheid* har opprinnelse i det gammeltyske navnet *Adalheidis*, hvor *adal* betyr «edel/nobel», og *heid/heidis* betyr «type/slag». Siste del av navnet kan også komme fra ordet *haid* som betyr «skjønnhet» eller «glans».

Kvinner som heter *Adelheid* bruker vanligvis diminutivformen *[[Heidi (navn)|Heidi]]* som daglignavn. *Heidi* betyr egentlig "lille Adelheid".

Navn med samme betydning: Ada, Adalheidur, Addy, Adelaida, Adelaide, Adeleide, Adelein, Adeleine, Adelen, Adelene, Adelheide, Alica, Alice, Alicia, Alicja, Alida, Alis, Alisa, Alise, Alisha, Alison, Alissa, Alli, Allis, Allison, Ally, Alyssa, Elke, Haydee, Heidi, Heidie, Heidy.

## Utbredelse
Om lag 150 personer i Norge har jentenavnet Adelheid som første eller eneste fornavn.

|}

## Kjente personer med navnet
Personene i listen er ordnet kronologisk etter fødselsår.

* Adelheid av Italia (f. 931), tysk-romersk keiserinne
* Adelheid von Sachsen-Meiningen (f. 1792), britisk dronning 
* Adelheid von Gallitzin (f. 1748), russisk prinsesse fra Preussen
* Adelheid Maria Eichner (f. 1762), tysk komponist
* Adelheid Popp (f. 1869), østerriksk journalist og politiker
* Adelheid Seeck (f. 1912), tysk filmskuespiller
* Adelheid Arndt (f. 1952), tysk skuespiller
* Adelheid Schulz (f. 1955), tysk terrorist
* Adelheid Morath (f. 1984), tysk terrengsyklist

## Navnedag
*Adelheid* har navnedag i flere land, oftest 16. desember, men har ikke noen norsk navnedag.

## Referanser


## Eksterne lenker
Svømming under Sommer-OL 2012 – 100 meter butterfly menn

**100 meter butterfly herrer** under sommer-OL 2012 fant sted 2. og 3. august i London Aquatics Centre.

## Program

## Resultater

### Innledende heat

### Semifinaler
#### Semifinale 1

#### Semifinale 2

### Finale

## Referanser

## Eksterne lenker
*
Svømming under Sommer-OL 2012 – 100 meter brystsvømming kvinner

**100 meter brystsvømming for damer** under sommer-OL 2012 fant sted 29. juli og 30. juli i London Aquatics Centre.

## Program

## Resultater
### Heat

### Semifinaler
#### Semifinale 1

#### Semifinale 2

#### Semifinale omsvømming

### Finale

tyvstart, men hun ble ikke diskvalifisert på grunn av en teknisk feil på utstyret.
den yngste gullmedaljevinner noensinne.

## Referanser


## Eksterne lenker
*
Svømming under Sommer-OL 2012 – 200 meter brystsvømming kvinner

**200 meter brystsvømming for damer** under sommer-OL 2012 fant sted 1. og 2. august i London Aquatics Centre.

## Program

## Rekorder
Før denne konkurransen, var de eksisterende verdens- og olympiske rekorder som følger:

## Resultater

### Innledende heat

### Semifinaler
#### Semifinale1

#### Semifinale2

### Finale

## Referanser

## Eksterne lenker
*
Konrad Birkhaug

**Konrad Elias Birkhaug** (født 12. oktober 1892 i Bergen, død 20. april 1980) var norsk lege og bakteriolog. I 1927 ble han berømt for å ha produsert antiserum mot rosen (erysipelas). 

Senere arbeidet han tre år ved Institut Pasteur i Paris hos Albert Calmette som utviklet BCG-vaksinen. Birkhaug tok initiativ til å fremstille BCG-vaksine i Norge og startet opp produksjonen i egne laboratorier ved Chr. Michelsens Institutt i Bergen i 1937. 

Han gjorde også en stor innsats under andre verdenskrig i samband med Telavåg-affæren. 

Konrad Birkhaugs hus på Haukeland universitetssykehus er oppkalt etter ham.

## Referanser


## Kilder
* Birkhaug K. *Lege ved veis ende. Livserindringer*, Oslo: Aschehoug, 1968.
Olaf Scheel

**Olaf Scheel** (født 1. oktober 1875, død 27. desember 1942) var en norsk tuberkuloselege og overlege ved avdeling IX på Ullevål sykehus 1915-1941.

Etter examen artium fra Kristiania Katedralskole i 1893 og medisinsk embetseksamen i  1900, jobbet han på diverse sykehus i Kristiania. Egen praksis hadde han fra 1910.  Han ble dr.med. i 1912 på en avhandling under veiledning av Francis Harbitz (1867–1950).  Fra 1919 var han også lærer ved Universitetet i Oslo.

Olaf Scheel tok i 1924 initiativ til en systematisk undersøkelse av alle nye elever blant sykepleierstudentene ved Ullevål sykehus. De var særlig utsatt for tuberkulosesmitte. Sammen med Johannes Heimbeck (1892–1976) arbeidet og publiserte de hver for seg en rekke arbeider om tuberkulose fra 1925, og la grunnlag for senere BCG-vaksinasjon av først sykepleierstudentene ved Ullevål sykehus og senere den norske befolkning. 

Han satt i arbeidsutvalget for Nationalforeningen mot Tuberkulosen (Senere Nasjonalforeningen for Folkehelsen), 1937
Formann, Det norske medicinske Selskab 1936-39, medlem av Det norske vitenskapsakademi.. Han var Ridder av d. Franske Æreslegionen. I januar 1940 behandlet han en syk Vidkun Quisling over en lengre periode.  Selv måtte han slutte i oktober 1941 grunnet sykdom.

Scheel var sønn av legen Axel Christen Scheel (1837–1900) og Valborg Rørdam (1847–93).  Han var gift fra 1902 til 1929 med Johanna (Jo) Sofie Nissen (1876–1956) som var datter av arkitekten Henrik Nissen. Olaf hadde en bror Arne Scheel (1872–1943) som ble diplomat.

## Litteratur
* Hans Jacob Ustvedt. *Olaf Scheel – tuberkuloseforskeren.* I: Kock W, red. Nordisk Medicinhistorisk Årsbok 1975. Stockholm

## Referanser
Svømming under Sommer-OL 2012 – 200 meter individuell medley kvinner

**200 meter individuell medley for damer** under sommer-OL 2012 fant sted 30. og 31. juli i London Aquatics Centre. 

## Resultater

### Heats

### Semifinaler
#### Semifinale 1

#### Semifinal 2

### Final

## Referanser
	
## Eksterne lenker
*
Arequipa (provins)

**Arequipa** er en provins i regionen Arequipa i det sørlige Peru. Den grenser til provinsen Caylloma i nord, til regionene Puno og Moquegua i øst, til provinsen Islay i sør og til provinsen Camaná i vest. Provinshovedstaden er Arequipa.

## Distrikter
Administrativt er provinsen delt inn i 29 distrikter:

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Arequipa